## Zakon o izmjenama i dopunama Zakona o porezu na promet proizvoda i usluga

### NN 18/1992 (31.3.1992.), Zakon o izmjenama i dopunama Zakona o porezu na promet proizvoda i usluga

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o izmjenama i dopunama Zakona o porezu na promet proizvoda i usluga

Proglašavam zakon o izmjenama i dopunama Zakona o porezu na promet proizvoda
i usluga, kojeg je Sabor Republike Hrvatske donio na sjednicama Vijeća
udruženog rada 26. ožujka 1992, Vijeća općina 26. ožujka 1992. i Drustveno-političkog
vijeća 26. ožujka 1992.

Broj: PA4-12/1-92.

Zagreb, 31. ožujka 1992.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjenama i dopunama Zakona o porezu na promet proizvoda i usluga

Članak 1.

U Zakonu o porezu na promet proizvoda i usluga ("Narodne novine",
br, 36/91. i 73/91.) iza članka 17. dodaje se članak 17a koji glasi: "Članak
17a. Cigarete u prometu na teritoriju Republike Hrvatske moraju biti obilježene
posebnom oznakom Ministarstva financija Republike Hrvatske. Posebnu markicu
proizvođači cigareta i uvoznici moraju nalijepiti na ambalaži ispod celofanskog
ili drugog papira kojim je obložena kutija cigareta. Prilikom preuzimanja
posebnih markica proizvođaći odnosno uvoznici cigareta, dužni su uplatiti
iznos cijene za preuzete posebne oznake u koju je uključen i posebni porez
na promet koji se plaća u trgovini. Cijenu posebne oznake utvrđuje ministar
financija. Posebna markica štampa se na zaštičenom papiru plave boje veličine
2 x 4 cm s otisnutim tekstom uz gornji rub "Republika Hrvatska, Ministarstvo
financija", a uz donji, rub "Porez na promet plaćen". Cigarete
u prometu bez posebne oznake smatraju se cigaretama na koje nije obračunat
i plaćen porez na promet, te se njihovo puštanje u promet i kupovina smatraju
protuzakonitim".

Članak 2.

U članku 23. u stavku 1. točka 10. mijenja se i glasi: "10. na
usluge osiguranja života, usluge osiguranja čiji je korisnik strana pravna
i fizička osoba u inozemstvu, usluge osiguranja brodova koji plove međunarodnim
vodama, odnosno zrakoplova koji lete na međunarodnim linijama i usluge
dopunskih osiguranja cestovnih vozila i ·odgovornosti vozara izvan Republike
Hrvatske".

Članak 3.

U članku 28. u stavku 3. točka 4. mijenja se i glasi: "4. u času
nastanka obveze plaćanja carine i uvoznih davanja za proizvode koji se
uvoze, osim pri uvozu duhanskih prerađevina, alkoholnih pića, osvježavajućih
gaziranih i umjetnih bezalkoholnih pića, mineralnih igaziranih voda i kave
(sirove, pržene, mljevene i ekstrakt)".

Članak 4.

U članku 32. stavak 2. mijenja se i glasi: "Porezni obveznik iz
stavka 1. ovoga članka utvrđuje i plaća akontaciju poreza na promet proizvoda
svakih 15 dana u mjesecu na vrijednost prodanih i naplaćenih proizvoda
u tom razdoblju, uključujući i vrijednost prodanih i naplaćenih proizvoda
po osnovi komisione i konsignacijske prodaje (naplaćene realizacije) i
to u roku od pet dana po isteku obračuna od 15 dana. U naplaćenu realizaciju
u smislu ovog stavka uračunava se i vrijednost prodanih a nenaplaćenih
proizvoda unuta roka od 30 dana od dana izdavanja računa odnosno isporuke
robe, a za izvezenu robu i obavljenu uslugu u roku od 60 dana od dana kada
je roba izvezena odnosno kada je usluga obavljena".

Članak 5.

Članak 35. mijenja se i glasi: "Obračunati porez na promet pri
uvozu proizvoda za krajnju potrošnju, osim pri uvozu motornih vozila, carinarnica
uplaćuje u roku od pet dana od dana naplate tog poreza".

Članak 6.

Tarifni broj 2. mijenja se i glasi: "Tar.. broj 2.

Na promet derivata nafte porez na promet proizvoda plaća se i to za:

1) motorni benzin: MB-86 i MB-98 65% BMB-95 35%

2) dizelsko gorivo (D-1, D-2, D-3) 55% Na promet dizelskog goriva što
ga uz uvjete i na način iz članka 8. ovoga zakona nabavljaju pravne osobe
koje obavljaju djelatnost morskog i slatkovodnog ribarstva, za pogon ribarskih
brodova, porez na promet proizvoda plaća se po stopi od 20%. Na promet
dizelskog goriva što ga uz uvjete i na način iz članka 8. ovoga zakona
nabavljaju pravne osobe koje obavljaju prijevoz putnika u gradskom i prigradskom
prometu, isključivo za pogon motornih vozila u tom prometu, porez na promet
plaća se po stopi od 20%. Na promet dizelskog goriva za pogon motornih
tračnih vozila i plovnih objekata u željezničkom, pomorskom, riječnom i
jezerskom saobraćaju, porez na promet plaća se po stopi od 20%.

3) ulje za loženje ekstra lako (EL) i ulje za loženje lako specijalno
(LS) 20% Pravne osobe koje obavljaju poljoprivrednu djelatnost kao i individualni
poljoprivredni proizvođaći mogu za pogon traktora, kombajna i ostalih samohodnih
poljoprivrednih strojeva koristiti ulje za loženje ekstra lako (EL) i ulje
za loženje laka specijalna (LS).

4) mlazno gorivo i avionski benzin 20%

5) petrolej za motore, petrolej za osvjetljavanje, avionska i motorna
ulja mineralna maziva ulja i masti, hipoidna i ostala mineralna ulja i
masti; kao i ulja za podmazivanje i primarni (sirovi) benzin 10%

6) tekući naftni plin 3% Ako se tekući naftni piin koristi pomoću specijalnih
uređaja za pogon motornih vozila i motornih, plovnih objekata, porez na
promet plaća se po stopi 40%

7) ulje za loženje - mazut i to:

- lako (L),srednje (S), teško (T), ekstra teško (ET),nisko sumporno
(NSL),nisko-sumporno srednje (NSS) i niskosumporno teško (NST) 10%

Ako pravne osobe nabavljaju ulje za loženje - mazut pod uvjetima i na
način iz članka 9. i 12. ovoga zakona iskljućivo za potrošnju u proizvodnji
sirovog željeza u visokim pećima, proizvodnji čelika u Simens-Martinovim
pećima kao i čelika u dubinskim zagrijavanim pećima, proizvodnji aluminija
- u svim fazama (proces raščlanjivanja boksita pomoću natrija - hidroksida),
procesu uparavanja lužine radi dobivanja glinice u procesu proizvodnje
glinice u fazi kalcinacije, odnosno pećenja aluminija - hidrata procesu
održavanja elektrolitnog aluminija u tekućem stanju, na određenoj temperaturi
u sabirnim pećima, procesu proizvodnje ljevaoničkih legura aluminija u
sabirnim pećima proizvodnji feronikla, proizvodnji cementa, proizvodnji
akrenca u plamenim pećima, topljenju uloška za rafinanciju u talionicama
olova, cinka i antimona, proizvodnji vatrostalnog materijala u rotacijskim
pećima, procesu sintetiziranja keramičkih proizvoda, topljenju sirovina
(kvarcnog pijeska, dolomita, natrijum-feldspata, kalcinirane sode) u staklarskim
pećima, proizvodnji ambalažnog i šupljeg stakla, prehrambenoj industriji
(proizvodnji šećera i jestivog ulja), industriji građevinskog materijala,
industriji za proizvodnju drvnih vlakana za potrebe proizvodnjeg papira,
termoelektrana na ugljen u kojima se koristi mazut za potpalu i termoelektranama
i toplanama na mazut snage veće od 30 MW plaća se porez na promet proizvoda
po stopi od 3%.

Napomena:

1. Prije stavljanja u promet ulja za loženje ekstra lakog (EL) i ulja
za loženje lakog specijalnog (LS), proizvodač ih mora u rafineriji obojiti
crvenom bojom uz dodavanje indikatora (markera) suglasno standardima JUS
B.H8 064 i JUS B.H8 065. U slučaju uvoza ovih ulja uvoznik je dužan ove
derivate obojiti crvenom bojom uz dodavanje indikatora (markera) suglasno
standardima JUS B.H8 084 i JUS B.H8 065, prije isporuke naručiocu za čiji
su račun derivati uvezeni.

2. Ulje za loženje ekstra lako (EL) i ulje za loženje lako specijalno
(LS) iz točke 3. ovoga tar. broja ne smije se koristiti za pogon motornih
vozila, plovnih objekata ili drugih motora, osim za pogon traktora, kombajna
i ostalih samohodnih poljoprivrednih strojeva.

Kontrolu upotrebe i korištenja ulja za loženje iz stavka 1. točka 3.
ovoga tar. broja u motornim vozilima, plovnim objektima i drugim motorima,
obavljaju ovlašteni radnici prometne policije, tržišne, odnosno porezne
inspekcije".

Članak 7.

U Tarifnom broju 4. u stavku 1. u točki 3) stopa od: "70%"
zamjenjuje se stopom od: "40%".

Članak 8.

U Tarifnom broju 5. u stavku 1. u točki 1. stopa od: "30%"
zamjenjuje se stopom od: "20%", a u točki 2 stopa od: "50%"
zamjenjuje se stopom od: "40%".

Članak 9.

U Tarifnom broju 6. u stavku 1. točka 3. se briše.

Članak 10.

U Tarifnom broju 7. u stavku 1. alineja 2. stopa od "80%"
zamjenjuje se stopom od "35%".

Članak 11.

U Tarifnom broju 8. u stavku 1. u točki 2) alineji 19. iza riječi: "Toaletnog
papira" dodaju se riječi: "paste i praška za zube, losiona za
usta, pudera i krema za djecu, pjenušavih kupki i šampona za kosu i kupanje".

Članak 12.

Stupanjem na snagu ovoga zakona prestaje važiti Uredba o porezu na promet
proizvoda i usluga ("Narodne novine", br. 12/92.).

Članak 13.

Ovaj zakon stupa na snagu i primjenjuje se osmoga dana od objave u "Narodnim
novinama", osim odredaba članka 1. koji će se primjenjivati od 1.
srpnja 1992. godine, kada se prestaje primjenjivati Napomena uz tar. broj
3.

Klasa: 410-19/92-01/02

Zagreb. 26. ožujka 1992.

SABOR REPUBLIKE HRVATSKE

Predsjednik Vijeća udruženog rada

**mr. Ivan Matija, v. r.**

Predsjednik Vijeća općina

**Luka Bebić, dipl. ing., v. r.**

Predsjednik Društveno-političkog vijeća

**Vice Vukojević, dipl. iur., v. r.**

Predsjednik Sabora

**dr. Žarko Domljan, v. r.**

Zakon, NN 18/1992-406